text: লোডশেডিং এর কারণে তেলে বেগুনে জ্বলে উঠলেন প্রাক্তণ ক্যাপ্টেন মহেন্দ্র সিং ধোনির স্ত্রী সাক্ষী ধোনি। রাগের চোটে টুইট করে বসেন তিনি। নিজের একরাশ হতাশা ও রাগ ঝেড়ে ফেলেন নিজের টুইটার একাউন্টে। রাঁচির ইলেকট্রিক পরিষেবা নিয়ে বেজায় ক্ষুদ্ধ তিনি, তার টুইটে এটাই উঠে এসেছে। তার করা টুইট এখন সোশ্যাল মিডিয়ায় চর্চার বিষয়।
  তার টুইট এখন সোশ্যাল মিডিয়ায় হট কেক। কয়েকমাস পরেই ঝাড়খণ্ডে বিধানসভার নির্বাচন। বিদ্যুৎ পরিষেবা ঝাড়খণ্ডের একটি বিরাট সমস্যা, এই সমস্যাকে হাতিয়ার করে অনেক দল নির্বাচনে অংশগ্রহণ করবে। কিন্তু এর মধ্যে সাক্ষী ধোনির এই টুইট ব্যাপক শোরগোল ফেলে দিয়েছে ঝাড়খণ্ডে।
  তিনি নিজের টুইটার একাউন্টে লেখেন, "রাঁচির লোক বিদ্যুৎ বিপর্যয়ের শিকার, প্রতিদিন 4 থেকে 7 ঘন্টা বিদ্যুৎ থাকে না"।